18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 209 της 7/21 Μαρτ. 1970 (ΦΕΚ Α΄ 66) Περί καθορισμού της υπό των καπνοβιομηχανιών καταβλητέας αποζημιώσεως δια τον υπ’ αυτών απασχολούμενον χώρον εν τω κτιρίω του δημοσίου καπνεργοστασίου Αθηνών. Έχοντες υπ’ όψιν: 1)Τας διατάξεις των άρθρ. 1 και 2 του υπ’ αριθ. 1485/1938 Α.Νόμου «περί των υπό των καπνοβιομηχάνων καταβαλλομένων δαπανών λειτουργίας των καπνοβιομηχανιών και 2)την υπ’ αριθ. 148/1970 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Η παρ’ εκάστης καπνοβιομηχανίας, στεγαζομένης εν τω κτιρίω του δημοσίου καπνεργοστασίου Αθηνών, καταβλητέα κατά μήνα αποζημίωσις, συμφώνως προς τας διατάξεις των παρ. 1 και 2 των άρθρ. 1 και 5 του Α.Ν. 1485/1938, δια τον υπ’ αυτής απασχολούμενον χώρον του κτιρίου τούτου, καθορίζεται, από 1.4.1970, αναλόγως της επιφανείας του κατεχομένου χώρου, υπολογιζομένη βάσει των κάτωθι συντελεστών κατά κλιμάκιον κατεχομένου χώρου εις τετραγωνικά μέτρα: α)Δια τον μέχρις 100 τετραγωνικών μέτρων κατεχόμενον χώρον, δραχ. 18 κατά τετραγωνικόν μέτρον. β)Δια τον από 101 μέχρι 500 τετραγωνικών μέτρων κατεχόμενον χώρον, δραχ. 15 κατά τετραγωνικόν μέτρον. γ)Δια τον από 501 μέχρι 1.000 τετραγωνικών μέτρων κατεχόμενον χώρον, δραχ. 12 κατά τετραγωνικόν μέτρον, και δ)Δια τον από 1.001 και άνω τετραγωνικών μέτρων κατεχόμενον χώρον, δραχ. 15 κατά τετραγωνικόν μέτρον. 2.Την αποζημίωσιν ταύτην καταβάλλουν και αι εν αργία τελούσαι καπνοβιομηχανίαι, ως και οι ιδιώται οι έχοντες αποθηκευμένα εν τω κτιρίω τούτω καπνοβιομηχανικά μηχανήματα, εξαρτήματα αυτών κλπ., ανεξαρτήτως αν ούτοι διατηρούσιν ή ου την ιδιότητα του καπνοβιομηχάνου. Άρθρ.2.-Αι δαπάναι περί ων αι διατάξεις των παρ. 3 και 4 του άρθρ. 2 του υπ’ αριθ. 1485/1938 Α.Νόμου «περί των υπό των καπνοβιομηχάνων καταβαλλομένων δαπανών λειτουργίας των καπνοβιομηχανιών» αι, είτε λόγω της μη ατομικότητος αυτών, είτε εξ ελλείψεως ειδικών μετρητών, μη κατανεμόμεναι μεταξύ των καπνοβιομηχάνων και του δημοσίου, εφ’ όσον το όλον ή μέρος αυτών  Σελ. 100(α) Τεύχος 391 – Σελ. 72 καταβληθή υπό του Δημοσίου, κατανέμονται εις το τέλος εκάστου μηνός υπό του Εφόρου Καπνού μεταξύ απασών των καπνοβιομηχανιών και του Δημοσίου κατ’ αναλογίαν των τετραγωνικών μέτρων των κατεχομένων υπό των καπνοβιομηχανιών και του Δημοσίου χώρων εντός των ελεγχομένων διαμερισμάτων και των αποθηκών περί ων το άρθρ. 5 παρ. 1 και 2 του Α.Ν. 1485/1938 και εφ’ όσον οι τελευταίοι ούτοι χώροι εξυπηρετούνται εκ της κατανεμητέας δαπάνης. Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 24.Α.η.18 Εφορίες Καπνού – Καπνεργοστάσια 